
yin  homo  laqueis  collo  appositis  suspensus ^ aut 
strangiilatus  y semper  asphyxia  aut  apoplexia 
interit  ? 

THESIS, 

Quam,  Deo  favente,  in  saluberrima  facultate  medica  Pari- 
siens!, præsentibus  competitionis  judicibus,  publiais  com- 
petitorum  disputationibus  subjiciet,  et  debellare  conabitur. 

Societati  Scientiarum , Artium  et  Agriculturæ  Argentoratensi,  etc. 

Instaurata  celeberrima  Parisiensi  Facultate  medica, 
concursus  publicus,  ad  instituendum  professorum  sernina- 
rium  factus,  nunc  primum  in  usum  vocatus  est.  Omnes 
candidat!,  cum  duas  jam  subiissemus  examinationes,  tlie- 
sium  argumenta  sortit!  sumus,  quæ  duodecim  dierum  spa- 
tio  scribendæ,  concursus  præsidis  censuræ  subjiciendæ, 
preloque  excutiendæ  suntj  multis  autem  aliis  occupatio- 
nibus  detentus,  materiam  mibi  sorte  datam,  ea  qua  sane 
digna  erat,  cura,  tractare  non  potui,  nedum  huic  opusculo, 
ut  par  erat,  quippe  in  lucem  edendo,  ultimam  manum 
imposuerim.  Quod  tamen  in  optimam  partein  accipiant', 
velim,  lectores,  qui  benigno,  ut  spero,  eruntanimo,  si 
quid  minus  plene,  lucide  eleganterque  tractatum  fuerit. 

Anhomo  laqueis  collo  appositis  suspensus , aui  siranguîatus , 
semper  asphyxia  aut  apoplexia  înterit  ? 

§•  I*--- 

I.  IifTER  medicos,  tum  veteres,  tum  recenliores^  diii  certatumest, 
imo  nec  inter  omnes  adhuc  convenit  quonam  genere  mortis  extin- 
guantur  suspensi,  aut  slrangulati  ; alii  quidem  asphyxiam  , alii 
vero  apoplexiam  eorum  necis  causam  esse  voluerunt.  Sunt  aiitem 
et  nonnulli,  vel  inter  non  adeo  recentes  aiictores,  qui  neutram, 
quibusdam  saltem  in  casibus,  probantes,  alias  quidem  proposue- 
runt , imprimis  vero  luxationem  vertebrarum  cervicalium , et, 
quod  consequitur , læsionem  medullæ  spinalis;  dequa,  ut  de  cæ- 
teris,  si  qnæ  sint,  causis  infra  videbimus,  postquam  aliquid  atli- 
gerimus  de  duobus  jam  indicatis. 

§.  IL 

2.  Etsi  asphyxia,  ex  sua  origine  græca,  nihil  aliud  sîgnificat  nisi 
homini  qui  ea  tenetur  jam  pulsum  deficere,  tamen  omnes  auctores 
nunc  in  eo  consentiunt^  ut  per  banc  vocem  intelligant  respira- 
tionis  interceptionem.  Gui  quidem  locus  esse  potest  vel  quod  aer 
ad  pulmones  usque  non  pervenit,  vel  quod , si  ad  eos  usque  per- 
venit,  non  est  aptus  ad  banc  functionem  exercendam.  Hic  autera 
de  priore  isto  asphyxiæ  genere  solummodo  agendum  est. 

3.  Ex  numerosissimis  causis  ne  aer  intra  pulmones  sese  insinuet 
impedientibus , una  nobis  consideranda  est,nempe  cuni  constrin- 
gitur  bstula  pulmonalis  laqueis  collo  appositls.  Hæc  causa,  qua> 


_(6) 

quidem  obvia  est,  a remotlssirais  temporibns  probata  est  ad  ex- 
pHcandara  mortem  celerera  suspendio , aut  strangulatione  necaio- 
rum  ; nec  sane  opus  est  longe  disserere  ut  pi  oprium  occlusionis 
hujus  canalis  effectum  cito  lelhiferum  comprobemiis.  Mihi  ergo 
satis  erit,  ne  perdam  oleum  et  operam,  si  aliquot  exempla  hujnsce 
miserioris  casus  retulerim.  Suetonius  (i)  quidem  tradidit  Drusum  , 
Claudii  Cæsaris  impuberem  fîlium,  suffocatum  essepiro perlusum 
in  sublime  jactato , et  hiatu  oris  excepta.  Juvenis  autem  robnstus, 
de  quo  Bonctus  (2),  frustulo  carnis  in  laringem  illapso,  et  banc 
totam  obturante,  subito  pereunte  respiratione , antequam  advocare- 
tur  chirurgus,  est  suffocatus.  Nostro  quoque  Cl.  Ant.  Petito(3), 
et,  ut  multos  alios  præteream.  III.  Hallero  (4)  accidit,  ut  mortes 
celeres  ab  ejusmodi  causa  narrandas  habuerint.  Nec  ego  reticebo 
casum  infandum  quo  ante  diem  de  medio  sublatus  est  noster  in- 
fortunatus  poeta,  Gilbertus,  qtii , nondum  triginta  annos  natus , 
magnam  jam  de  se,  nec  immeritam,  spem  concitaverat  : davis  au- 
tem, quam  inter  delirandum  devoraverat,  in  laryngem  irrepsit,  et 
' ilium  misere  suffocavit(5). 

4.  Minime  ergo  mirum  est,  si  pluribus,  ut  puta  Dionysio  (6)  et 
Langgutho  (7)  placuerit  ob  id  unum  semper  interire  suspensos  et 
strangulatos,  quod  respiratio  intercipiatur.  Quam  tamen  in  sen- 
tentiam  nemo  ire  posse  mihi  videtur,  jamjam  ostendere  conaturo 
4ilias  insuper  esse  eorum  necis  causas  , interque  eas  præsertim  apo- 
plexiam  , modo  prius  in  transitu  monuerim  observata  in  corporibus 
suffocatis  ad  hoc  Harvei  (7)  exemplum  quadrare  : Ego,  inquit,  ali- 
qiiando  in  cadavere  humano , noviter  strangulato , inter  duas  horas  a 


(1)  De  duodecira.  Cæsax’ib.,  1.  5.  c.  27. 

(2)  In  Sepulchr. , sect.  2 , obs.  6. 

(3)  Mém.  de  l’Acad.  royale  des  Sciences,  année  1742. 

(4)  Opusc.  patJiol. , obs.  7. 

(5)  Nouv.  Élém.  de  physiol.,  par  A.  Richerand,  tom.  II,  p.  485,  ( S™*  édit.) 

(6)  L’Anat.  de  l’homme,  éd.  5,  démonstr.  7. 

(7)  Disp,  de  redd.  rec.  præfocatis  adempta  anima,  §.  ii. 

(7)  De  Circul.  sang. , exerc.  3. 

suspensione auriculam  dextram  cordis y et pulmones plurimum 

distentos  y et  infar  cto  s sanguine  y multis  adstantibus  ostendL 

§.  III. 

5.  Si  quis  attente  perlegat  observationes  et  expérimenta  eorum 
qui  bas  alias  causas  ac  asphyxiam  inquisiverunt , certe  inficias  ire 
non  poterit  apoplexiam  plurimum  conferre,  saltem  frequentius,  ad 
necem  suspensorum,  aut  strangulatorum.  Cæsalpinus  (i)  enim, 
référant  y inquit,  qui  laqueo  suspensi  non  interierunty  in  constrictione 
laquei  stupore  correptos  esse , ut  tandem  nihil  sentirent.  Wepferus(2) 
quoque  de  muliere  et  viro  suspendio  superstitibus  verba  faciens , 
illam  quidem  scripsit,  omnium  immemorem,  instar  apoplecticce 
jacuisse,  hune  autem  constricto  laqueo  ne  minimum  dolorem perpes- 
sum  esse....  y et  sine  omni  sensu  aliquot  horas  profundo  quasi  sopore 
sepultum  exegisse.  Celeberrimus  vero  Morgagnus  (3)  narrai  furcife- 
rum,  quem  prorsus  pede  interficere  carnifex  non  potuerat,  interro- 
gantibus  retulisse  primum  sibi  quasi  scintillas  ante  oculos  esse  obser- 
vataSy  mox  nihil,  nihilque  prœterea,  quasi  dormiret , ornnino  sensisse. 
Deniqueidem  Morgagnus (4)  feminam  vidit,cui  nocturni  fures,  ut 
securo  animo  domum  expilarent,  collum  sudariolo  contorto  sic  ob- 
strinxerant,  ut  interemptam  esse  non  dubitarent;  ea  quidem  in- 
venta est  facie  tumidaet  livida,  ore  spumosissimo,  et  nihilominus 
servata  est  medicorum  industria,  sanguine  de  brachio  et  pede  misso. 
Quæ  autem  mulier  permultas  horas  etiam  jacuil,  priusquam  ad  se 
redierit.  Cæterum  hæc  observatio,  ut  propositum  meum  confirmât, 
ita  aphorismum  Hippocratis,  sic  a Celso  latine  redditum,  neque  is 
ad  vitam  redit , qui  ex  suspendio  spumante  ore  detractus  est  y diserte 
infirmât. 

6.  Quin  imo  suspensis,  aut  strangulatis,  nonnunquam  accidit,  ut 
non  modo  sanguinis  circumitio  per  cerebrum  subsistât,  sed  etiam 
tanta  copia  ipse  cumuletur,  unde  mox  vasa  disrumpantur,  sicut  in 

(1)  L.  2,  Quæst.  mecl.  i5. 

(2)  Exercit.  de  loco  afl'.  in  apopl. 

(3;  De  Sed.  et  caus.  morb. , epist.  1 9 , n°  36. 

(4)  Loc.  Sup.  cit. 


quadam  muliere,  quam  viii  duo,  manibus  constriçto  collo,  stran- 
gulaverant;  in  ea  enim  sanguinem  effusum  supra  basim  craniiy  et 
in  ventriculis  invenit  noster  Cl.  Littrius  (i).  Prælerea  in  siispenso 
fure,  qnem  P.  Nannius  (2)  dissecuit,  sinus  longitudinalis  crassioris 
ineningis repertus  est;  et  Lancisius  in  quibusdam  strangu- 
latis  vidit  puncta sanguinea  spisso  agmine  candidain  medullœ  cerebri 
substantiam  variegare. 

7.  Queraadmodum’  autem  ex  dictis  unanimi  voce  confitendura 
est  sanguinem  per  cerebrum  subsistentem , imo  vasa  ipsa  quando- 
que  disrumpentem,  si  non  solum,  at  saltem  alias  causas,  præser- 
timqne  asphyxiam,  adjutrices  habentem,  suspensis  aut  strangulatis 
morteni  afferre,  sic  inter  se  discrepant  vel  gravissimi  auctores  quo- 
modo  tune  fiat  apoplexia. 

8.  Tametsi  Rufus  Ephesius  (3),  postquam  scripsit  arterias  colli, 
Carotides , id  est  somniferas  antiques  nommasse^  quoniam  compressai 
hominem  sopore  gravabant^vocemque  adimebant,  continuo  subjece- 
rit,  cœterum  nostro  sceculo  non  arteriarum^sed  nervorum  sensoriorumy 
prope  jacentium , idvitium  esse  compertum  est;  constat  nihilominus 
ex  experimentis  Galeni  (4)  ipsius,  non  solum  recentiorum,  ut  puta 
J.  H,  Brunneri  (5),  /Valsalvæ  (6),  et  nonnullorum  aliorum  nostræ 
ætatis,  imprimisque  solertissimi  et  peritissimi  doctoris  Magendii; 
constat  ergo  ex  nervorum  quidem  carotidibus  annexorum,  non 
autem  harum  arteriarum  constrictione,  mutum  révéra  statim  eva- 
dere  animal,  sed  nullo  sopore,  aliove  simili  incommode  affici. 
Unde  patet  opinionem  Rufi,  ejusque  sectatorum,  omnino  rejicien- 
dam  esse,  nec  dignam  videri  quæ  serio  refellatur,  nisi  adesset  vir, 
alioquin  doctissimus,  Foderoeus  (7),  qui  contendat  mortem  suspen- 


(1)  Hist.  de  l’Acad.  royale  des  Sciences,  année  1704,  observ.  anat.  2. 

(2)  Apud  Morg. , epist.  cit.  n°  38. 

(3)  De  Corp.  hum. , part,  appell.  1.  i , n°  34-  \ 

(4)  De  Hippocr.  et  Plat.  Decr. , 1.  3,  c.  6. 

(5)  Experim.  circa  ligatur.  nervor. , §.  sS  et  seq. 

(6)  Morg.,  Epiot.  anat.  i3  , n“  27  et  seq.  usq.  ad  40. 

(7)  Traité  de  inéd.  leg. , tom.  III , §.  637. 

sorum,  ant  strangulatorum , magis  forte  refereiulaai  esse  ad  nervo- 
rum  constrictionem^  quam  ad  arteriarum  venarumque  colli  coni- 

pressionera. 

9.  Itaque  haud  abs  re  esse  existimo  diligenter  expendere  quid 
auctores  censiierint  de  effeclu  compressionis  vasorum  sanguifero- 
rum,  nervos  eosdem  percollum  comitantium,  et  priraum  arteria-^ 
rum.  Sic  aiitem  Galenus(i)  nos  docet  qiiod  observaverat , vinctis 
carotidibus,  animal  neque  mutum,  neque  sopitum  evadere.  Quarum 
quidem  constrictarum  sæpe  experimentum  se  fecisse  alibi  (2)  con- 
firmât, nihilque passum  animal  neque  statim,  neque postea.  Denique 
alio  loco  (3)  postquam  asseveravit  sic  per  integrum  diei  spatium, 
ut  sæpe  expertus  fuerat  ^ sine  noxa  perdurare ^ addidit^  cum  idem 
animal  currere  coegisset,  diu  probe  currere  vidisse,  dein  languidius , 
postea  currere  non  potuisse.  Plures  quidem  medici  Galeno  astipulati 
sunt,  et  in  hisce  Columbus  (4),  Sanctorius  (5)  Swietenius  (6),  Val- 
salva  (7),  qui  ejus  iteraverunt  expérimenta.  Quæ  cum  fuse  recen- 
sere  ac  describere  inutile  ac  supervacaneura  est,  hic  tantum  dicam 
de  omnibus  animalibus , in  quibus  galenicum  periculum  factum 
est,  ne  unum  quidem  sopore  correptum  fuisse.  Sed  contra  alii  ea 
de  recum  Galeno  minime  fecerunt,  ut  Avicenna(8),  qui,  venis  apo- 
plecticis  (sic  enim  carotides  vocabant  Arabes)  ligatis , deperditur 
slalim  motus  et  sensus.  Deinde  hune  secuti  sunt  C.  Stephanus  (9), 
Baglivus  (10),  Drelincurtius(i  1)  et  Lamurius (12). 

10.  In  tanta  summorum  virorum  dissensione  non  facilis  est  con- 


(1)  De  loc.  affect.,  1.  2,  c.  6. 

(2)  De  utilit.  resp.,  c.  5. 

(3)  De  puis.  usu. , c.  2. 

(4)  De  re  anat. , 1.  14  et  7. 

(5)  Comment,  in  Art.  med.  Gai.,  qu.  35. 

(6)  Comment,  in  Boerli.,  Aphor. , §.  170,  n*  3. 

(7)  Apud  Morg. , Epist.  19,  n-"  25. 

(8)  Apud  Saliuin  Diversum,  de  Affect,  autem  part.  c.  2. 

(9)  De  Dissect. , part.  corp.  hum.  ,1.  i , c.  88. 

(10)  Diss.  3. 

(11)  Experim.  anat.  canic. , i,  n°  10. 

(12)  Mém.  de  l’Acad.  royale  des  Sciences  , année  1749?  2. 

ciliatio.  Attamen  cuilibet  atlendenti  Avicennani , C.  Stephamim  et 
RagHvum  nullum  fecisse,  aut  memorasse  periculum,  Drelincilr- 
lium  in  eodem  molosso  tôt  simul  tentavisse,  ut  pauca  , quæ  ex 
mortuo  descripsit,  alio  potius  quam  hue  referenda  esse  videantur, 
et  Lamurium  non  id  de  quo  agitur  quæsivisse,  et  perbrevi  tempore 
canem  spectavisse,  sane  manifeslum  erit  opinionem  Galeni,  ejus- 
que  astipulatorum  , adeo  veri  similiorem,  potius  admittendam 
esse.  Præterea  rationi  et  sanguinis  circumitioni  magis  consen- 
tanea  est,  nos  docentibus  hune  per  earotides  arterias  ad.eerebrum 
afferri,  non  ex  eo  efferri , et,  quod  eonsequitur,  earum  eonstrie- 
tioneni  sopori  apopleelieo  loenm  dare  minime  valere.  Tandem 
non  omittendum  est  reeentia  expérimenta  galenieo  perieulo  om- 
iiino  respondere;  et  neminem  fugit  multos  chirurgos  , præcipue 
autem  CI.  professorem  Puytrenum  in  nosoeomio  Hôtel-Dieu  dieto , 
earotides  atieurismate  affeetas  obligasse,  neq  ullum  inde  sanguineæ 
eongeslionis  in  eerebro  indieium  animadvertisse.  Haetenus  de  earo- 
tidibus,  nune  videamus  de  venis  jugularibus. 

II.  Primiis  omnium  qui  de  îigatis  in  vivis animalibus  venis jugn- 
laribus  internis  mentionem  injeeerit , mihi  videtur  fuisse  Aristote- 
les  (i),  qui  brevius  rem  attingens,  quitus  in  collo  vente  apprehen- 
fluntur,  a,  inquit,  insensihiles  fiunL  Idem  autem  Galenus  (2)  quem 
jam  sæpius  laudavi,  bis  venis  vineulo  ^ functionem  evi- 

denter  interire  nullam  animadvertil.  Quod  quidem  ereditu  diffi- 
cile est,  sed  non  pmni  modo  negandum.  Etenim  fieri  potestut, 
vix  Iigatis  venis  , mox  aut  vincula  detraxerit,  aut  animal  occident. 
Præterea  ipse  reticuit  quo  in  genere  animalium,  et  qua  in  colli 
parte  venas  constinxerit ; quorum  utrumque  sane  animadversione 
dignum  est,  præsertim  quum  nemo  negare  ausus  sit  aliam  in  aliis 
animalium  generibus  esse  posse  vasorum  dispositionem  , aut  com- 
municationem  , et  ex  Lamurii  (3)  experimentis  conjiciendum  sit 
aliud  accidere  si  venæ  jugulares  internæ  ligalæ  sint  altius,  aliud, 
si  inferius.  Hic  enim  quum  illas  in  duobus  canibus  obligasset,  in 
uno  quidem  cui  vinculum  injectum  fuerat  infra  earum  bifurcatio- 


(1)  Ilisl.  animal.,  1.  3,  c.  3. 

(2)  De  loc.  aff. , 1.  a , c.  6. 

(3)  Loc.  cit. 

nés,  nullum  soporem  animadverlit,  aller  autem  cui  injectum  est 
propius  thoracem  incidit  in  profiindum  soporem. 

12.  Præterea  exstant  et  nonnulla  alla  expérimenta  Galeno  potius 
faventia , quam  adversantia.  Etenim  Novesius(i),  ut  legitur  apud 
Morgagnum  , internis  simul  et  externis  venis  jugularibus  eircumli- 

. gatis  in  duobus  molossis,  in  uno  et  altero  quidem  observavit  signa 
capitis  facti  ponderosioris,  et  lacrymas  aliquot,  sed  utroque  aliquo 
post  tempore  mortuo , ni/td  quidquam  sert  extra , aut  intra  cra- 
nium  effusi  deprehendit.  Scilicet  persistebat,  quamvis  lentior  facta, 
sanguinis  circumitio,  nimirum  redeuntis  per  venas  vertébrales. 

13.  Quod  attinet  ad  venas  jugulares  externas,  partibus  capitis 
exterioribus  tanturamodo  inservientes,  et  non  nisi  per  tenuissi- 
mos  ramos  cum  internis  communicantes,  per  se  certe  parum  fa- 
ciunt  ad  expeditiorem  ex  interiori  cranio  sanguinis  reditum.  Har- 
derus  (2)  enim  quum  in  cane  bas  venas  vinxisset,  non  modo  Icesi  ce- 
rebri  symptomata  non  conspexit , verum  etiam  in  dissecto  cerebro 
sanguinis  extravasati  parum  omnino  deprehendit. 

14.  Ex  dictis  colligéndum  est,  primum  constriclionem  nervorum 
vasa  sanguifera  per  collum  comitantium  minime  conferre  ad  apo- 
plexia  afficiendos  suspensos,  aut  slrangulatos  : deinde  nec  caro- 
tidum  compressionem  : denique,  etsi  nihil  proclivius  est  quam 
faeere  cum  Wepfero,  contendente  venarum  jugularium  adstriclione 
prohiberi  sanguinis  reditum , qui  per  carotides  arterias  non  omnino 
compressas,  et  multo  magis  per  vertébrales  in  cerebrum  importa- 
tur,  ideoque  confestim  apoplexiam  lelhalem  fieri,  neque  aliam  esse 
rationem  inortis  suspensorum  ; tamen  ex  experimentis  Galeni,  Har- 
deri , Novesii  multorumque  aliorura  recentiorum  constare  nullum 
affectum  soporosum  , nedum  apoplexiam,  continuo,  aut  mox  con- 
secutam  esse  illarum  venarum  constriclionem.  Quod  nemo  supra 
fidem  habebit,  quum  atlenderit  vei  maximam  totarum  colli  partium 
constriclionem  minime  impedire  quin  sanguinis  in  cerebro  circu- 
latio  per  vertébrales  arterias  venasque  quadantenus  servetur. 

(1)  Leltr.  de  G.  Desnoves,  IV. 

(2)  Eph.  N.  C.  dec.  a.  3,  obs.  1 15,  in  schol.  fine. 

15.  Quod  autem  non  pofest  singiilarum  partium  inclicatarnm , 
id  fere  potest  imiversarum  constrictio.  Aliud  enim  constrictis  sin- 
gulis,aliud  tiniversis,  accidere  posse , tum  ratio  monstrat,  tum 
confirmât  experientia. 

§.  IV. 

16.  Jani  perfiinctus  ilia  experimentoriim  et  variariim  opinio- 
nura  consideratione, quæ  necessaria  erat  ad  explicandura  qiiomodo 
fiat  apoplexia  in  suspensis,  aut  strangulatis , nunc  devcnire  pro- 
pero  ad  id  quod  a me  prœcipue  quæritur,  id  est  an  sint,  præter 
asphyxiam  et  apoplexiam  , aliæ  causæ  eorum  necis?  Qua  de  re  olim 
minime  concordes  erant  medici.  Alii  enim  , ut  legeris  apud  Pal- 
finum  (i),  deprehendisse  se  aiunt  in  iis  fere  omnibus  de  quibus 
hoc  supplicium  ( suspendlum  ) sumptum  fuerat,  vertebram  colli 
primam  omnino  a seconda  separatam.  Et  jam  Wepferus  (2) 
rem  ila  se  gerere  suspicari  videbatur , cum  suspensorum  hu- 
meris  insultât  carnifex , ac  pede  caput  in  transversum  agit. 
Quod  fieri  posse  diserte  negant  alii,  imprimis  Columbus  (3), 
qui  confirmât  in  suspensis  caput  non  luxari  secundum  observa- 
tiones  suas,  sœpius  Patavii,  Pisis,  Romœque  habitas,  propterea 
quod  tantum  est  ligament!  id  probibentis  robur,  ut  animadver- 
terit  frangi  Jacilius  quam  luxari  secundum  vertebram  posse, 
neque  secundam  solum,  s ed primam  quoque.  Gui  opinioni  pondus 
addere  videtur  M.  Tullii  locus  (4) , ubi  hic  disertus  orator  scripsit 
supplicii  genus  de  quo  agitur  cervices  frangere. 

17.  Quamquam  re  vera  difficiles  habeat  explicatus  luxatio  ver- 
tebrarum  ob  causam  a Colombo  indicatam  , aut  alias  ejusmodi , 
tamen  nullura  jam  superest  dissidium  inter  medicos , qui  ima 
mente  pronuntiant  eam  posse  fieri  in  homine  debili  et  lymphatica 
constitutione  donato , vel  vino  aut  somno  sepulto.  Nemo  quidem 
nescit  nostrum  Cl.  Louisium(5)  miratum  quam  cito  necaret  dam- 

(1)  Anat.  du  corps  hum.,  tr.  5,  c.  8. 

(2)  Exercit.  de  loco  alï.  in  apopl. 

(31  De  re  Anat.,  1.  3,  c.  2. 

(4)  In  Verrem,  1.  5 , et  in  Vatin. 

(5)  Méra.  sur  une  question  anat.  relative  à la  jurisprudence 

natos  ad  suspendium  carnifex,  cum  eo  in  colloqulum  venire  non 
pudiiisse,  quippe  veri  persequentissimum , et  ab  eo  accepisse  se 
ipsum  miserorum  corporis  trnncum,  capite  immoto,  circuma- 
gere,  et  ita  \ertebrarum  cervicalium  luxationem  efficere.  Quam 
quoque  doctor  Richondus  (i),  multique  alii  pariter  produxerunt  in 
canibus , felibus,  aliisque  animalibus  , seu  caput  et  caiidam  in 
diversum  trahentes,  seu  collum  obtorquentes,  seu  denique,  carni- 
ficis  exemple,  corpus,  capite  immoto,  rotantes.  In  omnibus  ejus- 
modi  experimentis,  ait  doctor  Richondus,  medulla  spinalis  læsa 
est  inter,  primam  et  secundam  vertebram  cervicis. 

18.  Modus  autem  luxationis  efficiendæ  varius  est  pro  variis  cir- 
cumstantiis.  Etenim  si  suspensus  sit  junior,  etapophysis  odontoides 
nondum  suam  adepta  sit  magnitudinem,  si  magna  vi  distrahatur 
corpus,  tune  ilia  apophysis  discedens  ab  anteriori  areu  primæ  ver- 
tebræ,  ligamentum  transversum  subit,  et  medullam  comprimit. 
Sin  autem  luxationem  produxerint  collum  obtorquendo,  autcorpus 
rotando,  ruptasint  ligamenta  odontoidea  necesse  est. 

19.  Alterutro  modo  res  sese  habet,  si  non  semper,  at  saltem  ut 
plurimum.  Dixi  ut  plurimum  quia interscribendum  mihi  in  mentem 
venit  an  nonnumquam  fieri  possit  ut  extensio  meJullæ  spinalis,  aut 
potius  læsio  nervornm  ab  ipsa  ortorum , absque  ulla  vertebrarum 
luxatione  aut  fractura,  mortem  adeo  celerem  afferre  possit.  Quæ 
autem  suspicio,  de  qua  nemo,  quod  sciam  , antea  mentionem  fecit , 
non  forte  indigna  est  cui  observationibus  et  experimentis  confir- 
mandæ,  aut  delendæ  viri  docti  studeant. 

20.  Quidquid  id  est,  sane  constat  suspensos  non  semper  as- 
phyxia aut  apoplexia  interire,  et,  si  forte  subito  pereunt,  ob  ip- 
sius  medullæ  spinalis  læsionem , aut  aliam  causam,  de  qua  nunc 
agendum  est,  extingui. 

§.  V. 

21.  Alia  insuper  est  causa  mortis  suspensorum , aut  strangula- 
torum , ad  ætatem  usque  nostram  prorsus  ignota,  et  quam  nullus 


(1)  Dissert,  inaugurale,  1822,  n®  52. 

scriptor,  quod  meminerim,  ante  præstantissimum  doctorem  Esqui- 
rolum  (i)^  summum  hujusce  concursus  præsidem  , et  illustris- 
simum  hujus  facultatis  professorem  Orfilam  (u)  , memoraverit 
scilicet  syncope.  Etenim  pronura  est  intelligere  hominem  suspen- 
sum,  vel  ilium  dico  qui  sibi  vitam  arripere  tentât,  pavore  subito 
correptum  esse,  et  idcirco,  aut  alia  qualibet  causa  sanguinem  non 
jam  circumire,  et  id  anteaquam  mors  ipsius,  asphyxiæ,  aut  apo- 
plexiæ  tribui  debeat.  Qua  de  re  nemo  iuficias  ire  posse  videtur, 
quum  sciât  permulta  exstare  exempla  , in  quibus  inter  auctores 
constat  nullam  aliani  esse  potuisse  causam  necis  in  aqua  siibmer- 
sorum,  quam  syncopem , ut  re  ipsa  demonstrant  observata  in  ca- 
daveribus,  nihil,  aut  fere  nihil  sanguinis  in  pulmonibus,  vasis 
cerebri  et  corde  præbentibus.  Sed  quid  opus  est  ratione,  aut  si- 
mililudine  uti,  cum  observatio  occurrat  rem  plane  confirmans.  In 
hac  enim  observatione , quæ  est  Cl.  D.  Esquiroli,  et  quam  fusius 
infra  interpretabor , vasa  cerebri  minime  quidem  turgida , pul- 
mones  autem  et  cor  sanguine  vacua  erant.  Nec  desunt  præterea  alia 
exempla,  in  quibus  asphyxiæ,  aut  apoplexiæ  jam  instanli  syncope 
supervenisse  videtur  ; nam  sectis  cadaveribus , major  quidem  mi- 
nerve sanguinis  copia  in  vasis  cerebri  et  pulmonibus  reperta  est, 
sed  non  tanta,  ut  inde  mortem  accidisse  dicere  possimus.  Quam 
auteni  veri  tune  simiUimum  est,  non  solum  ad  asphyxiam  , aut 
apoplexiam , sed  etiam , et  præcipue,  ad  syncopem  Iribuendam  esse. 

22.  Hæc  habiji  quæ  de  caüsis  mortis  suspensorum , aut  strangu- 
latorum  scriberem.  Quarum  cognitio  omnino  necessaria  erat  ad 
discutiendam  quamdam  quæstionem  medico-legalem,  quæ  pro- 
poni  solet.  Hæc  autem  pars  argumenti  tanti  est  momenli,  ut,  etsi 
expresse  non  posita  est,  non  prætermittenda  tamen  mihi  visa  sit. 

§.  VI 

Quœstio  medico-legalis. 

Homo  suspensus  repertus,  vivusne  an  mortuus  fuit  suspensus? 


(i)  Archiv.  génér.  de  méd. , janvier  1823. 
(?)  Leçons  de  méd.  légale,  tora.  2,  p.  659. 

23.  Celeberrimus  M.  Albertus  (i)  bæc  esse  signa  scripsit,  quorum 
ope  talis  recognitio  iustituatur.  « Vivi  suspeusi  habent  vestigia  fu- 
« nis  in  collo  conslricti,  circulo  aliquo  sublivido,  suggiliato,  imo 
« rima  et  fissura  arclius  intra  cutem  pcnetran  le  et  circumducta , ut 
« et  qiiandoque  plane  alicubi  incisa;  circa  banc  funis  lineolam  et 
« circulum  reliqua  cutis  est  contracta,  rigida,  imo  irregulariter 

rugosa  : lingua  est  tumida,  intra  (lentes  depressa,  livida,  aut  den- 
« tibus  incisa,  aut  contorta,  adest  spuma  ante  os,  aut  spuma  in 
« faucibus  sanguinolenta , aut  mucilago  sanguinolenta  e naribus 
« effluit  ; oculi  quidem  coucavi,  sed  præter  solitum  tumidi  sunt  et 
«semiclausi,  rarius  etiam  cartilagines  glottidis  et  epiglottidis  de- 
K pressæ,  distortæ,  laceræ  et  conlritæ  sunt  : vertebræ  colli  præcipue 
« tune  luxatæ  reperiuntur,  quando  ejusmodi  homines  sub  manibiis 
«alterius,  aut  carnificis  suspensi  fuerunt,  qui  pro  acceleranda 
« suffocatione  caput  introrsum  deprimere  solet,  ut  propterea  colli 
« vertebræ  luxentur  : labia  sunt  tumida  et  livida  , totum  corpus 
« æqualiter  riget,  digiti  sunt  contracti  et  in  apicibus  Iividi,imo 
« brachia  et  crura  sunt  livida;  in  pulmonibus  præcipue  deprehen- 
« duntur  signa  strangulationis,  ut  et  in  corde  et  dextro  imprimis 
«ventriculo,  nec  non  in  cerebro  signa  vel  extravasati  sanguinis 
« observantur,  vel  vasa  sanguifera  valde  turgida  sunt;  diaphragma 
« in  suspensis  ut  plurimum  versus  thoracem  retrahilur.  » Quœ  om- 
nia  signa  in  mortuis  suspensis  non  reperiuntur. 

24.  Omnes  quidem  ad  unum  medicinæ  legalis  auctorcs  ad  nos- 
tram  ivsque  memoriam  bæc  signa  probaverunt.  Ægre  vero  feren- 
dum  est  rem  tam  gravem,  adeo  leviter,  ne  dicam  negligenter,  ab  eis 
tractatam  fuisse.  Si  quis  enim  aliquot  cadavera  hominum  vivorum 
suspensorum  diligenter  inspexerit,  illi  facile  perspicuum  ac  per- 
suasum  erit  multa  signa  proposita  sæpe  deesse,  quædam  autem  non 
nisi  certis  temporibus  et  circumstantiis  reperiri,  alia  autem,  ut 
puta  circulum  laqueo  impressum,  collisuggillationem(2)  non,  accu- 


(1)  Systema  jurispr.  med.,  tom.  I,  p.  224»  §•  XIII. 

(2)  Hanc  vocem  ab  omnibus  aucloribus  qui  latine  scripserunt  admissam , voce 
ecchymosi , qua  vulgo  utimur,  supplere  non  mihi  visum  est.  Lectores  tantum 

rate  descripta  fuisse.  A plurimis  quidem  observatoribns  jam  dudum 
animadversum  erat  vives  suspenses,  multis  in  casibus  , niillam 
spumam  in  ere  , vel  circa  es  præbere.  Bellecus  (i)  antem  perite 
decet,  si  cellum  laquee  cemprimatur  supra  cartilaginem  tiiyrei- 
deani , suspensum  nen  exerere  linguam,  quippe  retrersura  actam 
ab  essis  hyeidis  cempressiene;  sin  centra  infra  cartilaginem  cricei- 
deam  , tum  ab  ere  exerere  linguam  , tumidarn  , rubram  , aut  viela- 
ceam.  Sed  præcipue  de  bac  parte  medicinæ  legalis  meritus  est,  si  quis 
abus.  Cl.  dector  Esquirelus,  qui  nuperrime  quatuer  ediditebser- 
vationes,  emnine  infirmantes  quædam  signa  unanimi  vece  ante 
cemprebata.  Quæ  autem  ebservatienes  ee  gravieres  habendæ  sunt, 
quod  cenfirmantur,  multis  saltem  in  rebus,  plurimis  aliis  exem- 
plis,  quæ  aliquet  vix  interjectis  mensibus  retulit  supra  laudatus 
111.  prefesser  Orfila. 

§.  YII. 

ae.  Operæ  pretium  bic  aliquid  excerpere  ex  utriusque  observa- 
lienibus. 

26.  Mulieris  insanæ,  quæ  se  ipsam  suspenderat,  corpus  inspec- 
tum  est,  vinculo  soluté,  statim  ac  mortua  est.  Vidtus  nihil  quid- 
quam  qued  a natura  recederet,  offerebat,  et  cutis  in  toto  corpore 
nec  colorem  suum  amiserat,  nec  suggillata  erat;  vinculum  duos 
effecerat  circules,  unum  quidem  ad  perpendiculum  axim  corporis 
secantem,  alterum  vero  obliquum;  cutis  non  mutaverat  colorem  in 
loco  depresso,  nùllamque  suggillalionem  præbebat  vel  supra,  vel 
infra  circules.  Aliquet  post  lieras  cadaver  corpus  vivum  adliuc  re- 
ferebat;  nec  nisi  septem  octove  horis  post  morlem  vultus  coeptus  est 
fieri  sublividus  et  tumidus,  pedes  violacei,  membra  rigida.  Sectum 
- est  cadaver  quinque  et  viginti  horis  post  mortem  ; tune  vultus  leviter 
mutatus  erat;  oculi  aperti  et  micantes;  duo  circuli  parum  pro- 
fundi  ; cutis  in  loco  depresso  fusca, quasi  adusta,  nec  vero  suggillata; 
textum  cellulare  ibi  sub  cute  respondens  densum  et  corusce  album  ; 

monitos  volo  per  eain  me  nihil  aliud  intelligerç  nhi  sanguinem  inter  texticellu^ 
iaris  laminas  extravasatum. 

(i)  Cours  de  médec.  légale,  n®  170. 

cutis  capitis  sanguine  nigro  scatebat;  vasa  per  méningés  reptantia 
vixturgida;  nullum  sanguineæ  scongestionis  indicium  in  cerebro; 
pulmones  et  cor  sanguine  vacua. 

27.  Alterius  mulieris,  quod  repertum  est  quinque  sexve  horis 
post  suspendium,  cadaver  bæc  præbuit,  fune  nondum  collo  de- 
tracto:  vultum  violacenm;  oculos  semi-âpertos  et  micantes;  spuraam 
sanguinolentam  circa  labra,  quæ  erant  livida;  membra  superiora, 
dimidiam  partem  inferiorem  crurum  ,pedes,  pariter  violacea;  omnes. 
partes  frigidas;  circulum  laqueo  impressum  profundissimum ; et 
ibi  cutem  maxime  fuscam,  quasi  adustam,  sed  non  suggillatam. 
Sectio  cadavèris  novem  et  viginti  horis  post  inortem  tantummodo 
celebrata  est  : tune  vultiis  erat  tumidus,  violaceus;  oculi  aperti; 
extrema  membra  maxime  violacea  ; venter  prominens  ; texlum 
cellulare  in  loco  depresso  sub  cote  respondens  pariter  corusce 
album.  Nullum  erat  suggillationis  vestigium  vel  supra,  vel  infra 
circulum.  Sanguine  scatebat  capitis  cutis;  vasa  per  méningés  rep- 
tantia leviter  turgida  erant;  cerebrum  sanum;  cor  sanguine  nigro 
et  fluido  plénum  ; pars  inferior  et  posterior  pulmonis  dexteri 
sanguine  nigro  r.eferta;  quod  facile  mortis  et  silus  cadavèris  effec- 
tus  erat. 

28.  Viri,  qui  se  ipsum  quoque  suspenderat , sed  cui  paulo  post 
suspendium  laqueum  detraxerant,  vultus  minime  mutatus  reper- 
tus  est;  nulla  erat  spuma  in  ore , aut  suggillatio  circa  collum. 

29.  Alterius  viri,  qui  a multis  horis  se  suspenderat,  tumor  et  co- 
lor  lividus  faciei  statim  evanuerunt  ac  vinculum  solutum  est; 
evanuit  quoque  color  lividus  scrotij  et  pénis,  quæ  erectione  semi- 
rigida  erat. 

30.  Cuilibet  bas  observationes  attente  perlegenti,  multa  gravis- 
sima  ex  illis  inferenda  facile  occurrunt.  Etenim  prima  , secunda  et 
terlia  suggillationem  in  homine  vivo  suspenso  deesse  posse  plane 
comprobant,  et  illam  , ex  llaeni  (i)  sententia,  pro  signo  dubio 
existimandam  esse.  Ex  secunda  autem,  tertia  et  quarta  apparet, 
secundum  quidem  earum  auctoris  mentem,  tumorem  et  colorem 


(i)  Ratio,  ms.  pars  altéra,  c.  IV. 

violaceiini  vullus,  spumam  sanguinolentam  in  ore  et  circa  labra, 
rigiditatem  raembrorum  in  extremis  sublividorum , ex  eo  pendere 
qnod  laqueus  non  ante  collo  fuerit  detractus  quam  cadaver  refri- 
guerit;  nain  si  vinculum  solvatur,  ait  Cl.  D.  Esqniroliis,  proxime, 
imo  multis  horis  post  mortem,  nullum  e signis  indicatis  invenies. 
Prœterea  prima  historia  nos  docet  syncopem  inter  causas  mortis 
suspensornmj  nt  supra  dixi,  collocandam  esse,  cum  vasa  cerebri 
quidem  minime  turgida,  pulmones  autem  et  cor  sanguine  vacua 
in  ista  insana  muliere  reperta  siut.  Denique  id  non  prætermitten- 
dum  puto , [etiamsi  ad  propositam  quæstionera  minus  pertineat, 
duos  circulos  laqueo  impressos  non  esse  inexpugnabilem  homicidii 
probationem,  ut  quibusdam  placet;  millier  enim  de  qua  mentio 
injecta  est  in  eadem  prima,  observalione , se  ipsam  suspenderat. 

31.  Clarissimi  doctoris  Esquiroli  observationes , et  consultis- 
simas  animadversiones  illis  subjectas  , quod  quidem  ad  colli 
suggillationem  attinet,  omnia  doctissimi  professorisOrfilie  exempla 
penitus  confirmant;  sed  non  ex  toto  primum  et  secundum,  quod 
attinet  ad  tumorern  et  colorem  violaceum  vultus,  spumam  oris , et 
extremorum  livorem.  Etenim  vir,  etsi  sex  horas  suspensus  fueral, 
et  vinculum  non  illi  solutum  est  nisi  sex  et  triginta  horas  post  sus- 
pendium  , ista  signa  minime  præbuit;  nec  quoqiie  mulier,  cujus 
collo  laqueus  detractus  est  post  septem  horas.  Quin  imo  his 
111.  Orfilæ  observationibus , ipsa  prima  Cl.  Esquiroli  favere  videtur  ; 
nam  signa  proposita  in  insana  muliere  observata  sunt,  quanquam 
funis  paulo  post  mortem  sublatus  est.  Duo  scilicet  inde  oriuntur, 
nempe  primum  ista  signa  quæ,  ex  hujus  sententia,  ex  eo  pendent 
quod  laqueus  circa  collura  servatus  fuerit,  ad  aliam  causam  quan- 
doque  referenda  esse  ;deinde  ea  deesse  posse  in  vivis  suspensis  per 
septem  minimum  horas. 

§.  VIII. 

32.  Hactenus  de  observationibus;  sed  nec  omittenda sunt  quædam 
ejusdem  Cl.  professoris  Orfilæ  expérimenta,  ad  rem  optime  perti- 
nentia.  Duodecim  corpora,  morbis  acutis  aut  chronicis  sublata, 
suspensa  sunt  quatuor  et  viginti  horas;  quibus  elapsis,  vinculum 
solutum  est.  Vultus  quidem  erat  pallidus  et  minime  tumidus. 

oculi  non  rubri , lingua  non  ore  exerta;  circulus  autem  laqueo  im- 
pressus,  cutis  et  textnm  cellulare  in  loco  depresso  respomlentia  , 
Omni  in  re  erant  qualia  in  vivis  suspensis.  Notandum  tamen  est 
tria  cadavera  suspensa  fuisse  proxime  a morte. 

3'3.  Primo  aspectu  forte  credas  bæc  expérimenta  senlentiara 
Cl.  Esquiroli  prorsus  infirmare,  contendentis  tumorem  et  colorera 
violaceum  vultus,  aliaque  ejusmodi  signa  a vinculo  circa  collum 
servato  pendere.  Sed  ad  id  non  salis  sunt;  nam  hic  ista  phænomena 
observaverat  in  corporibus  quibus  vasa  partium  superiorum  ob 
suspendium  sanguine  turgida  erant,  dura  res  aliter  se  haberet  in 
cadaveribus  experiendi  causa  a Cl.  Orfila  suspensis.  Ceterum  quod 
de  colli  suggillatione  summus  competitionis  præses  jam  monuerat, 
ex  toto  verum  esse  ex  iisdem  periculis  patet,  comprobantibus  eodem 
modo  ut  plurimum  collum  laqueo  affici,  sive  vivus,  aut  raortuus, 
homo  fuerit  suspensus , sive  cadaver  calidum  sit,  aut  frigidum. 

Eadem  pericula  a præstantissimo  medicinæ  legalis  in  bac  facul- 
tate  professore,  et  uno  ex  concursus  judicibus , Royer-Collardo , 
tentata,  eumdem  omnino  ac  CI.  Orfilæ  expérimenta  habuisse  exi- 
tum  audivimus. 

§.  IX. 

34.  Tandem  concludo  , ut  rem  in  paucissima  contraham,  affir- 
màri  non  posse  hominem  vivum  suspensum  fuisse,  nisi  vertebræ 
cervicales  luxatæ  reperiantur , aut  supersint  quœdam  vestigia  vul- 
nerum  ante  mortem  inflictorum  ; imo  nec  tune  semper,  propterea 
quod  fieri  potest  ut  non  ante  suspensus,  quam  vulneratus  et  occi- 
sus  fuerit.  Sed  tune  sgppe  sæpius  facile  est  ostendere  bæc  vulnera 
mortem  misero  attulisse. 

§.  X. 

35.  Quum  in  animo  non  habeam  recensere  ceteras  quæstiones 
medico  legales  de  suspendio,  aut  strangulatione  proponi  solitas, 
ut  pote  ab  argumento  nimis  abhorrentes,  buic  dissertatiunculæ 
finem  imponere  propero.  Illud  tantum  addam , auctores  vel  gra- 
vissimos  jurisprudenliæ  metlicæ,  Zacchiam  videlicet,  Albertum  , 
Louisiuin,  Petitum,  Bellocura  , Mahoiiem,  Foderæum,  et  ceteros 

inaximo  in  errore  vcrsatos  esse,  ubi  dictitaruni;  bas  qnæstiones 
,dissolvere  non  difficillimum  esse.  Quem  errorem  extirpare  primum 
conati  sunt  præstantissimi  viri,  Esquirolus  et  Orfila,  eo  majore 
lande  digni,  quod  plurimum  ipsi  conlulerint  ad  cantiores  consul- 
tioresque  faciendos  raagistratus,  summos  famæ  ac  vitæ  hominum 
arbitres. 

56.  Mihi  autem  hoc  thesiura  argumentum  sortito  libentins  con- 
gratulerer,  quippe  novum  reputandum,  nisi  meæ  tenuitatis  conscius, 
angustiisque  temporis  inclusus,  intelHgerem  meimparem  esse  huic 
tam  arduæ  materiæ  tractandæ.  Ut  nt  est,  nervulos  meos  adhibui  ; 
et  si  res  non  mihi  bene  succédât,  non  forsan  ingloriosum  erit  cer- 
taminis  aleam  subiisse. 


FINIS. 


Sequuntur  nomina  cojnpetitorum  : 

DD.  Delondre,  Rochoux,  Gérardin , de  Champesme,  Cruveilher,  Piorry, 
Legras,  Bailly,  Ramon,  Miquel,  Destouet,  Martin-Solon,  Dupau,  Dugès, 
Andral , Gibert , Tuffier,  Bayle , Velpeau, Meslier,  Léger  ( Vict.) , Léger  (Th.), 
Bouillaud. 


